CELEX: C2009/023/10
Language: el
Date: 2009-01-29 00:00:00
Title: Απόφαση του Δικαστηρίου, της 1ης Φεβρουαρίου 2008 , στην υπόθεση Ε-4/07 Jón Gunnar Þorkelsson κατά Gildi-lífeyrissjóður (Gildi Pension Fund) [Δικαιώματα σύνταξης αναπηρίας — Ελεύθερη κυκλοφορία των εργαζομένων — Κανονισμός (ΕΟΚ) αριθ. 1408/71 — Κανονισμός (ΕΟΚ) αριθ. 574/72]

29.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 23/13
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 1ης Φεβρουαρίου 2008
   στην υπόθεση Ε-4/07 Jón Gunnar Þorkelsson κατά Gildi-lífeyrissjóður (Gildi Pension Fund)
   
      [Δικαιώματα σύνταξης αναπηρίας — Ελεύθερη κυκλοφορία των εργαζομένων — Κανονισμός (ΕΟΚ) αριθ. 1408/71 — Κανονισμός (ΕΟΚ) αριθ. 574/72]
   
   (2009/C 23/10)
   Στην υπόθεση E-4/07 μεταξύ Jón Gunnar Þorkelsson και Gildi-lífeyrissjóður (Gildi Pension Fund) — αιτηση του Héraðsdómur Reykjavíkur (πρωτοδικείο του Reykjavík), Ισλανδία, προς το Δικαστήριο σχετικά με τους κανόνες ελεύθερης κυκλοφορίας των εργαζομένων εντός του ΕΟΧ, το Δικαστήριο, αποτελούμενο από τον Carl Baudenbacher, Πρόεδρο, τον Henrik Bull, δικαστή-εισηγητή και τον Thorgeir Örlygsson, δικαστή, εξέδωσε απόφαση την 1η Φεβρουαρίου 2008, το διατακτικό της οποίας έχει ως εξής:
   
               1.
            
            
               ο όρος «κοινωνική ασφάλιση», κατά την έννοια του άρθρου 29 της συμφωνίας ΕΟΧ και του κανονισμού (ΕΟΚ) αριθ. 1408/71, καλύπτει τα δικαιώματα σύνταξης αναπηρίας που προκύπτουν από συστήματα συνταξιοδοτικών ταμείων, όπως είναι το ταμείο της υπόθεσης της κύριας δίκης, συμπεριλαμβανόμενων των συντάξεων με βάση τα κατά προβολήν δικαιώματα·
            
         
               2.
            
            
               η υπαγωγή του δικαιώματος αναπηρίας που βασίζεται σε κατά προβολή δικαιώματα —όπως είναι αυτά της κύριας δίκης— στον όρο ότι ένας ασφαλισμένος σε συνταξιοδοτικό ταμείο πρέπει να έχει καταβάλει συνεισφορές σε ταμείο που ανήκει σε ορισμένη κατηγορία ταμείων κατά τη διάρκεια συγκεκριμένης περιόδου πριν από την ημερομηνία του ατυχήματος και επομένως ο αποκλεισμός των συνεισφορών που καταβλήθηκαν σε συστήματα κοινωνικής ασφάλισης άλλων χωρών ΕΟΧ για εργασίες που πραγματοποιήθηκαν εκεί, δεν συμβιβάζονται με το άρθρο 45 παράγραφος 5 του κανονισμού (ΕΟΚ) αριθ. 1408/71·
            
         
               3.
            
            
               βάσει του κανονισμού (ΕΟΚ) αριθ. 574/72, τα άτομα υποβάλλουν τις αιτήσεις τους στη χώρα κατοικίας τους και εκεί όπου είχαν δικαιώματα κοινωνικής ασφάλισης κατά το χρόνο του ατυχήματός τους. Ωστόσο, η υποβολή αίτησης στο πλαίσιο αρμόδιου συνταξιοδοτικού ιδρύματος μιας άλλης χώρας ΕΟΧ γίνεται με την επιφύλαξη της εφαρμογής των δικαιωμάτων παροχών βάσει του κανονισμού (ΕΟΚ) αριθ. 1408/71. Σε κάθε περίπτωση, η τελική απόφαση για το κατά πόσον o αιτών δικαιούται αυτές τις παροχές, εναπόκειται στο κάθε αρμόδιο ίδρυμα.